Petter Solberg (billedkunstner)

**Petter Solberg** (født 21. januar 1986 i Kristiansand) er en norsk billedkunstner og forfatter som jobber med maleri, skulptur, animasjon, poesi og tekstbasert kunst. 

## Utdannelse
Solberg er utdannet billedkunstner fra Edinburgh College of Art i Skottland, og har også vært student ved Forfatterstudiet i Bø og Forfatterstudiet i Tromsø. Solberg er medlem av Norsk Billedhoggerforening, Landsforeningen Norske Malere og Norske Billedkunstnere.  

Solberg ble i 2007 tildelt reisestipend fra The Andrew Grant Bequest for sin bachelorutstilling ved Edinburgh College of Art, og uteksaminerte med såkalt first class honours. Etter et opphold i Norge for å studere ved Forfatterstudiet i Bø, vendte han tilbake til Edinburgh College of Art for å ta mastergrad i billedkunst (2008-2010). Mange av Solbergs arbeider utforsker forholdet mellom tekst og bilde. Et eksempel på dette er videoinstallasjonen TIMER.  

## Billedkunstner
Som billedkunster har Solberg stilt ut på separat- og gruppeutstillinger i Norge, Europa og Nord-Amerika. I 2019 ble Solberg og tre andre nordiske kunstnere invitert til å markere 100-årsjubileet til Foreningen Norden med vandreutstillingen *Imaginary Landscape*. Samme år ble han invitert til å delta på gruppeutstillingen «I woke with a marble head in my hands» ved K-Gold Temporary Gallery på Lésvos. Solberg samarbeider også med den britiske kunstnergruppen Captain Lightfoot. Som billedkunstner har Solberg mottatt flere priser og stipender, blant annet *Kristiansand Kommunes Kunstnerstipend* (2008, sammen med Anette Stav Johansen og Cornelius Jakhelln), *Vest-Agder Fylkeskommunes Kunstnerstipend* (2011), *Talentstipendet G9alt* (2011) og arbeidsstipend fra ''Billedkunstnernes Vederlagsfond'' (2016).  

## Forfatter
Solbergs dikt og korttekster har blitt publisert i antologier og skjønnlitterære tidsskrifter i Skandinavia og Storbritannia, blant annet i det danske poesimagasinet Hvedekorn. Siden 2008 har et utvalg av Solbergs tekster vært en del av norskundervisningen på videregående nivå gjennom nettportalen Nasjonal Digital Læringsarena. I 2004 ble diktet «Tidløs» en del av lyrikksatsingen Dikt Underveis, og ble også publisert i jubileumsantologien *Dikt Underveis 10 år.* Siden 2003 har Solberg fremført sine performative tekster på flere arenaer, blant annet ved litteraturfestivalen Ordkalotten (2014).  

### Bibliografi

* 2019 *Paradise Hotel* - (Antologi, 2019) Lik Forlag - ISBN 9788269105322
* 2018 *Årets Dager 2018* - (2018) (Bokklubben) 
* 2006 *Dikt underveis 10 år* (Antologi, 2006) (Bokklubben/ Norsk Kulturråd) ISBN 9788252562835

## Debattant og mentor
Solberg har også deltatt i den offentlige kunstpolitiske debatten. I 2011 kritiserte han daværende kulturminister Anniken Huidtfeldt for å gjøre forskjell på kunststudentene, og hevdet at «dagens forskjellsbehandling skaper alvorlige ringvirkninger».

Solberg har siden 2012 vært engasjert som mentor (i uttrykkene Tekst og Bilde) på nettstedet Trafo.no. Trafo.no ble initiert av Kulturrådet i 2001, og drives av Fluks - Senter for ung kunst og kultur ved Universitetet i Agder.

## Utstillinger

### Separatutstillinger (utvalg)

* 2018 – TIMER (Galleri K4, Oslo)
* 2016 – Mekaniske Skoger (Ski Kunstforening)
* 2015 – Ritual Spaces (Babel Visningsrom for Kunst)
* 2015 – Understrømmer (Galleri Ask)
*2012 – FILTER (Korsør Kunstforening, Danmark)

### Utstillinger med andre kunstnere (utvalg)

* 2019 – Imaginary Landscape (Solberg/Letho/Lindh/Thea): utstilling i forbindelse med Foreningen Nordens 100-årsjubileum. Vandreutstillingen besøkte byene Korsør, Hässleholm og Paimio

*2016 – Strange Loop (med den britiske kunstnergruppen Captain Lightfoot)
*2010 – FADE (med Roja Aslani) på KinoKino i Sandnes

### Kollektivutstillinger (utvalg)

* 2018 – Sørlandsutstillingen 2018 (Arendal Kunstforening)
* 2017 – HATCH 10 År (Agder Kunstsenter)
* 2016 – Strange Loop (with Captain Lightfoot) (Babel Art Space)
* 2016 – Trøndelagsutstillingen (Kunstmuseet Nord-Trøndelag)
* 2016 – Young Arctic Artists (Gallery Napa/ Mustanapa, Rovaniemi, Finland)
* 2015/2016 – The City and Me (Palazzo Ducale, Genoa, Italia)
* 2015 – The City and Me (Atelierhaus Salzamt, Linz, Østerrike)
* 2015 – The City and Me (City gallery Pardubice, Pardubice, Tsjekkia)
* 2015 – Wade In: Formalism Refreshed (Eastern Edge Gallery, NL, Canada)
* 2014 – CreArt Air Exhibition (Vilnius Town Hall, Litauen)
* 2014 – Menas senuosiuose Lietuvos dvaruose (Communications History Museum, Kaunas, Litauen)
* 2014 – Kieler Frieden (Flandernbunker, Kiel, Tyskland)
*2014 – Creanature (Gražutė Regional Park, Salake, Litauen)
* 2013 – Eventyr (Galleri Geitodden)
*2013 – POTZBLITZ (Spinnerei, Leipzig, Tyskland)
* 2012 – FILTER (Korsør Kunstforening, Korsør, Danmark)
* 2010 – The Thrill and the Dread (Talbot Rice Gallery, Edinburgh, Skottland)
* 2010 – HATCH (Agder Kunstsenter, Kristiansand) (Petter Solberg, Tori Wrånes, Trond Nicholas Perry og Asbjørn Hollerud)
* 2009 – The Third Wheel (Embassy Gallery, Edinburgh, Skottland)

## Stipender (utvalg)

* 2019 – Cultiva Ekspress Kunst (NO)
* 2018 – Projektstøtte for visuell kunst - Kulturrådet (NO)
* 2017 – Cultiva Ekspress Kunst (NO)
* 2016 – Arbeidsstipend - Billedkunstnernes Vederlagsfond (BKV) (NO)
* 2016 – Scandinavia-Japan Sasakawa Foundation (NO)
* 2016 – The Henry Moore Foundation Grant (UK) (with Captain Lightfoot)
* 2015 – Billedkunstnernes Vederlagsfond (BKV) – Prosjektstøtte (NO)
* 2015 – Cultiva Ekspress Kunst (NO)
*2014 – Kristiansand Kommune (prosjektstøtte) (NO)
* 2011 – Vest-Agder Fylkeskommunes Kunstnerstipend (NO)
* 2011 – G9alt Talentstipend (NO)
* 2009 – Cultiva Ekspress Kunst (NO)
* 2008 – Kristiansand Kommunes Kunstnerstipend (NO)
* 2007 – Andrew Grant Bequest (UK)

## Referanser